**PLAN DE MENTENANȚĂ**

**(elemente orientative)**

Planul de mentenanță este un document ce detaliază acțiunile de verificare, întreținere și reparație necesare în cadrul proiectului (pentru o flotă de vehicule/ echipamente accesorii/ material rulant/ elemente de digitalizare/ etc.), cu scopul de a asigura funcționalitatea, siguranța și fiabilitatea acestora pe termen lung, prin definirea activităților preventive și corective și a resurselor necesare. Acesta include activele vizate, activitățile specifice (revizii, verificări, reparații), termenele, responsabilitățile și costurile estimate.

Planul de menetenanță trebuie să cuprindă acțiuni relevante pentru asigurarea sustenabilității priectului, precum și costurile aferente, în conexiune cu celelalte anexe la Ghidul solicitantului, care prevăd asigurarea sustenabilității proiectului pe perioada de durabilitate.

**Componentele unui plan de mentenanță:**

* Descrierea activelor:

Identificarea vehiculelor, echipamentelor, accesoriilor, materialului rulant, elementelor de digitalizare care necesită mentenanță.

* Tipuri de intervenții:

Includerea verificărilor tehnice și a diferitelor categorii de reparații (gradul 2, sezoniere, semestriale, anuale).

* Planificarea activităților:

Stabilirea termenelor pentru fiecare intervenție (de exemplu, prin planificare anuală).

* **Sisteme de mentenanță:**

Implementarea unor sisteme preventive (planificate) și corective (de remediere).

* Resurse:

Prezentarea resurselor necesare (materiale, piese de schimb, personal calificat) și a costurilor estimate pentru lucrările de întreținere.

* Responsabilități:

Alocarea sarcinilor specifice personalului implicat sau altor departamente relevante.

**Scopul planului de mentenanță:**

* Asigurarea siguranței:

Vehiculele/ accesoriile/ echipamentele/ etc. sunt menținute în condiții optime de siguranță, prevenind accidentele.

* Creșterea fiabilității:

Previne defectarea prematură a componentelor, asigurând o funcționare continuă.

* Optimizarea costurilor:

Previne defecțiunile majore și costisitoare, prin intervenții preventive regulate.

* Prelungirea duratei de viață a vehiculelor/ accesoriilor/ echipamentelor/ etc.:

Întreținerea adecvată contribuie la o durată mai lungă de exploatare a investițiilor din proiect.

Exemplu de acțiuni:

* **Revizii sezoniere:** Verificarea sistemului de climatizare înainte de vară sau iarnă.
* **Verificări semestriale:** Inspecția sistemului de frânare la fiecare șase luni.
* **Reparații:** Intervenții pentru remedierea unor defecțiuni apărute în timpul exploatării.

**Program de întreținere**

|  |  |  |  |  |  |  |
| --- | --- | --- | --- | --- | --- | --- |
| Nr. crt. | Denumirea echipamentului | Nr. inventar | Tipul intervenției | Data interveniei planificate | Observații |  |
|  |  |  |  |  |  |  |
|  |  |  |  |  |  |  |